
Pen ble opprettet fordi det var behov for en god maskin som 
egnet seg for hjemmbruk og undervisning, såvel som et profesjonelt 
arbeidsverktøy i små og mellomstore bedrifter. 

Firmaet utvikler selv sine maskiner. Grunnmodellen er en datamaskin 
med en 4 MHz Z80A prosessor og innebygget platelager. Denne kan utvides 
på forskjellige måter: Med større kapasitet på platelageret, 16 bits 8088 
prosessor, sanntidsklokke, analoge innganger, grensesnitt mot HP-GPIB- 
buss og 10 MByte Winchesterdisk. Det finnes en egen oversikt over de 
mange utbyggingsmulighetene av maskinvaren. 


Mikrodatamaskinen Tiki-100 


Det er lagt stor vekt på å gjøre Tiki-100 til en fleksibel og brukervennlig 
maskin. Med innebygget fargegrafikk og fem lydkanaler passer den godt til 
den typen programmer man bruker i skole og hjem: til undervisning og 
underholdning. Samtidig er den utstyrt med et raskt platelager, og med et 
profesjonellt, CP/M-kompatibelt, operativsystem. Derfor kan selv grunn- 
versjonen av Tiki-100 kjøre mesteparten av den programvaren som er 
utviklet på mirkodatamaskiner og personlige computere for bruk i nærings- 
livet — enten det dreier seg om avanserte 4. generasjonsspråk som Vista, 
eller anerkjente regneark som SuperCalc*. 

Det finnes bokstavelig talt mange tusen programpakker tilgjengelig for 
Tiki-100 maskinen. Det er selvsagt umulig for Tiki-Data A/S selv å 
markedsføre alle disse. Det vi har gjort, er å velge ut en del programpakker 
som vi regner at de fleste av kundene våre vil ha glede av, og tilpasset dem 
til Tikis grafikk, skjerm og funksjonstaster. Videre har vi selv sørget for å 
utvikle en del programpakker der det fra før ikke fantes noe passende tilbud 
på det norske markedet. 

Denne programvarekatalogen inneholder derfor bare programvare som 
markedsføres og vedlikeholdes av Tiki Data A/S. I tillegg driver vi et 
programvareforlag, «Askeladden», som utgir programvare fra uavhengige 
forfattere. En oversikt over programvare fra «Askeladden» og program- 


pakker spesielt for undervisnings-formål finnes i egen katalog, og er ikke 
tatt med her. 


Hvordan er denne katalogen organisert? 
For at du lettere skal finne fram, har vi delt denne katalogen inn i fire deler, 
etter hvilket bruksområde programmet er beregnet på. Under hver hoveddel 
har vi delt programmene inn i grupper, etter hvilken anvendelse 
programmet har. 

Vi har stort sett brukt samme oppsettet for hvert program. Først hva 
navnet på programsystemet er, hvilken versjon som er den siste som er 
utgitt, og hvem som er produsent og forfatter. De fleste programmene går 
under operativsystemet TIKO (tidligere versjoner het KP/M), som følger 
med når du kjøper en Tiki-100, men enkelte programpakker opererer under 
andre systemer, som f.eks. en bestemt BASIC-tolker. Da må du ha dette 
programmet i tillegg for å bruke pakken, og det blir evt. oppgitt i rubrikken 
for operativsystem. I rubrikken «filnavn» er det oppført hvilke filer som 
skal følge med på disketten når du kjøper programpakken. Så følger en kort 
beskrivelse av programpakken, og til slutt vil du i enkelte tilfelle finne et felt 
merket «noter». Her fører vi opp dersom du trenger spesielle tilleggskort 
eller spesielle konfigurasjoner av Tiki-100 for å kjøre programmet. Priser 
finner du i egen prisliste. 

Selv om vi har gjort alt vi kan for at opplysningene i denne katalogen 
skal være så korrekte som mulig, kan vi ikke ta noe ansvar for eventuelle 
feil og unøyaktigheter som måtte oppstå. Vi anbefaler alltid folk som ønsker 
å kjøpe programvare til sin Tiki-maskin å ta kontakt med en lokal, autorisert 
Tiki-forhandler. Sørg for å prøve programmet ut i butikken først. På den 
måten kan du best forsikre deg om at programmet passer for deg, og at det 
er vel egnet til din anvendelse. 

Alle program i denne katalogen distribueres av Tiki-Data A/S. 

De fleste som bruker en datamaskin bruker den som et 
verktøy i en forbindelse som ikke har spesielt mye med 
datamaskiner å gjøre. Det kan være å sette opp en 
økonomisk modell på et elektronisk regneark, skrive et 
forretningsbrev på et tekstbehandlingssystem, syste- 
matisere et foreningarkiv i en database, eller skjerpe seg 
i sjakk mot datamaskinen. All slik bruk kalles for 
«anvendelser», og det som ikke passer inn under 
rubrikken «anvendelser» kalles for «systemprogramvare». 
«Systemprogramvare» omfatter i første rekke maskinens operativ- 
system — det som lager et grunnlag for å kommunisere med elektronikken 
og omverdenen som all annen programvare bygger videre på. Videre dreier 
det seg om verktøy for programutvikling, - redigering og - vedlikehold 
program for datakommunikasjon, og grensesnitt mot analoginnganger o.l. 
kommer også inn under begrepet systemprogramvare. 


1) TIKO-kjerne 

Navn: TIKO. 

Versjon: 2.0. 

Produsent: Tiki-Data/Ingar-Rune Steinsland. 

Pris: Følger gratis med maskinen. 

Filnavn: TERMINALEMULATORER: 
40.COM — Standard (40 x 25 tegn). 
80.COM — TDV2115 (80 x 25 tegn). 
80INECOM — Infoton-200. 
80ADM.COM  - Lear-Siegler ADM3A. 
40X12.COM — Ekstra stort tegnsett. 
721.CCOM —72x25, blått på hvitt. 
80MON.COM  - Alle kontrolltegn vises. 
80X.COM — 80 tegn x 42 linjer. 
120.COM — 120 tegn x 25 linjer. 
160.COM — 160 tegn x 25 linjer. 
160X.COM — 160 tegn x 42 linjer. 


PROGRAMKOMMANDOER OG HJELPEFILER: 
KOPI.COM — Kopier enkeltfiler. 
RÅKOPI.COM - Kopier hele disken. 
TIKOKOPI.COM — Kopier systemspor. 
KAT.COM — Vis katalog. 
NYPLATE.COM - Formater ny plate. 
UTFØR.COM  - Utfør en SUB fil. 
SETT.COM — Sett fil-attributter. 
EDIT.COM — Rediger programfiler. 
INSTALL.COM - Konfigurer systemet. 
PLATER.STD  - Standard plateformat. 
MENY.COM — Meny-system. 
MENY.TXT — Meny-tekster. 


DEMONSTRASJONSPROGRAM: 
PYTON.COM  - Spiller «orm». 
SJAKK.COM — Spiller sjakk. 
PALETT.COM - Fargeblander. 

Dokumentasjon: «Instruksjonsbok Tiki-100» av Ivar Dedekam utgitt 
i samarbeid med Universitetsforlaget følger med 
maskinen. Dessuten en manual: «TIK: 
operativsystem for Tiki-100». Det finnes i tillegg en 
«Teknisk håndbok for Tiki-100» som kan kjøpes 
for de som ønsker detaljert teknisk dokumentasjon. 

TIKO er et operativsystem for Tiki-100. Det er 
nedad kompatibelt med det populære CP/M fra 
Digital Research, og kan utføre programmer 
skrevet for dette. TIKO på mange områder utvidet 
i forhold til CP/M 2.2, og tilbyr et bedre bruker- 
miljø. I tillegg til innebygde kommandoer for å 
vise katalog; skrive filer på terminal og skriver; 
opprette, omdøpe og slette filer; har TIKO funk- 
sjoner for å laste filer inn på vilkårlig adresse i 
lageret og hoppe dit for uttesting av nye program. 


2) Tolkere og kompilatorer. 
AC80 (Another C-compiler). 

Egil Kvaleberg. 

TIKO. 


Norsk manual. 

En rask og effektiv Ckompilator med heltalls- 
aritmetikk. Kan lage svært kompakt kode fordi du 
selv bestemmer hvor mye av kjøretids-systemet 
du ønsker å benytte. Med på disketten følger det et 
bibliotek med grensesnitt mot Tikis grafikk og 
lyd. Dessuten har vi inkludert kildeteksten i C til 
spillet PYTON, med eksempler på bruk av 
grafikkbiblioteket. 

Produserer kildetekst for Z80 assembler som må 
assembleres med M80. Dersom du ikke allerede 
har denne, må den kjøpes separat. 


Tiki-BASIC. 

VI 

Tiki-Data/Egil Kvaleberg. 
TIKO 


BASIC.COM. 

Norsk manual på 200 sider som i tillegg til å 
innføre i bruken av Tiki-BASIC også forklarer 
hvordan Tiki-100s grafikk og lyd skal utnyttes fra 
BASIC. 

BASIC (Beginners All-purpose Symbolic 
Instruction Code) er et tolket programmerings- 
språk for begynnere. TIKI-BASIC er den dialekt av 
dette populære språket som ble definert av BBC til 
bruk i det britiske skoleverket, og er forsterket 
med en del av de kontrollstrukturer som man 
finner i mange moderne programmeringsspråk, 
som REPEAT .. UNTIL og IF... THEN .. ELSE 
konstruksjoner. Det er den ene av de to BASIC- 
versjoner som er godkjent av Kirke- og under- 
visningsdepartementet for bruk i skolen. Tiki-100s 
lyd-generator og fargegrafikk er fullt ut tilgjengelig 
fra TIKI-BASIC. TIKI-BASIC har dessuten inne- 
bygget «in-line» assembler. 


VL 
Tiki-Data/Egil Kvaleberg. 
TIKO 


CB.COM ISINC.BBB SIRKEL.BBB 
BALL.BBB PIANOBBB  SLAGER.BBB 
BOKSER:BBB ROTHUS.BBB SOLBBB 

HAMURABIBBB SINC.BBB TIKI.BBB 
ICOS2.BBB SINC2.BBB UR.BBB 
Norsk manual. Dessuten følger 14 forskjellige 
demonstrasjonsprogram med på disketten. Disse 
spenner fra spillet «HAMURABI», som både er en 
spennende simulering av et lite kongerike, og en 
morsom måte å lære seg hoderegning på, til 
eksempler på hvordan du bruker Tiki-100s grafikk 
og lyd fra Comal-Basic. 

Comal er en annen dialekt av BASIC. Det ble 
utviklet for det danske skoleverket med sikte på å 
skape et strukturert og kraftig programmerings- 
språk med en like lav terskel for uerfarne brukere 
som BASIC. Det er siden blitt tatt i bruk som 
undervisningsspråk i flere land, deriblant Sverige. 
Comal er utvidet med instruksjoner som gir 
adgang til Tiki-100s fargegrafikk og lydgenerator. 


Dr. Logo. 

Digital Research. 

TIKO. 

Engelsk manual. Norsk manual kommer. 

Dr. Logo er en komplett implementasjon av Logo. 
Den utnytter Tikis fargegrafikk og lyd. Logo er et 
språk som er utviklet av den amerikanske 
pedagogen Seymour Papert, og representerer en 
ny måte å bruke datamaskinen til opplæring på. I 
steden for drill og øvelse, inviterer Logo barnet til 
å utforske og oppdage, og gjennom den prosessen 
lære. LOGO er et kraftig og fleksibelt verktøy som 
kan tilpasses undervisningen i de fleste fag. Det er 
imidlertid spesielt egnet som et første pro- 
grammeringsspråk. LOGO kan brukes helt ned i 
småskolens første trinn, men er kraftig nok til å 
brukes som et generelt programmeringsspråk. 


Nevada Cobol. 

Ellis Computing Inc. 

TIKO. 

Engelsk manual på 165 sider, inklusive flere 
eksempler og 16 komplette COBOL-program. 
Cobol er et av de mest brukte programmerings- 
språk til administrative EDB-anvendelser. Nevada 
Cobol er en kompakt tolker av språket for Tiki- 
100, basert på ANSI-74 standarden. 


Nevada FORTRAN. 

Ellis Computing Inc. 

TIKO. 

Manual på 214 sider (engelsk) og kildeteksten til 
fem programeksempler på diskett. 

FORTRAN er fortsatt det dominerende verktøyet 
ved teknisk databehandling. Denne FORTRAN-IV 
kompilatoren bygger på ANSI-66 standarden, med 
noen utvidelser fra ANSI-77, som IF.. THEN... 
ELSE .. ENDIF, COPY og CHAINING. Den har 
TRACE for avlusing (debugging). Den har hel- 
tallsområde fra + 99999999 ned til - 99999999, og 

flytende tall i området +/-10*-"7 med 8 
signifikante siffer. Arrays kan ha opp til 7 
dimensjoner. 

Nevada Fortran gir dessuten direkte tilgang til 
primærlager og I/O porter på lavt nivå. 

Disketten inneholder dessuten en 8080 
assembler. 


Nevada PILOT. 
V.6.0 — 1983. 

Ellis Computing Inc. 
TIKO 


Engelsk manual på 131 sider og kildeteksten til 10 
program på diskett. 

PILOT står for Programmed Inquiry, Learning Or 
Teaching. Dette er et tolket programmeringsspråk, 
utviklet av professor John A. Starkweather ved 
University of California, San Francisco, og er 

mye brukt for å skrive «drill og øvelse» dialoger i 
forbindelse med programmert undervisning. 
PILOT er imidlertid et generelt verktøy for å 
skrive spørre- og dialogprogram som er svært 
enkelt å lære og å bruke. Instruksjonene er enkle 
og strukturen er slik at selv personer uten pro- 
grammeringserfaring raskt kan skrive program- 
mer hvor brukerne konverserer med maskinen 
gjennom spørsmål og svar. Nevada PILOT er 
utvidet i forhold til Pilot-73 standarden, og 
inkluderer dessuten en egen fullskjermseditor. 


Turbo-Pascal. 

V.2.0a. 

Borland Internasjonal 

TIKO. 

TURBO.COM MC.PAS TLIST.COM 
TURBO.MSG MC.HLP DEMOGLPAS 
TURBO.OVR MCDEMO.MCS DEMOGLPAS 
TURBOMSG.OVR MC-MODOLINC LIBG.INC 
TINST.COM MC-MOD02.INC READ.ME 
TINST.MSG MC-MOD03.INC 

TINST.DTA MC-MOD04.INC 
TINSTMSG.OVR MC-MOD05.INC. 

Engelsk manual på 260 sider, samt kildetekster til 
et regnearkprogram som viser mange av mulig- 
hetene og utvidelsene i Turbo-Pascal. 
Turbo-Pascal er et integrert Pascal-system som i 
tillegg til en rask og effektiv Pascal-kompilator 
inneholder fullskjermseditor, grensesnitt mot Tiki- 
100s fargegrafikk, grensesnitt mot operativsystem- 
funksjoner og maskinvare. Disketten inneholder 
en rekke verktøyprogram, inklusive regnearket 
Microcalc. 

Turbo-Pascal er en kompilator, antagelig den 
raskeste kompilatoren til mikrodatamaskiner som 
er å få i dag, både ved kompilering, og når det 
gjelder generert objektkode. Likevel er den like lett 
å bruke som tolkede språk som BASIC. Du 
redigerer kildeteksten i en innebygd, skjerm- 

orientert editor. Du kan velge funksjoner fra en 
meny. Programmet sørger selv for å kompilere på 
nytt dersom du har gjort endringer siden siste 
gang du kjørte programmet. Dersom programmet 
finner en feil, hopper det direkte inn i editoren 
med skrivemerket plassert der det mener feilen er. 
Versjon 2.0 av Turbo-Pascal understøtter også 
standard Pascal «heap» med «new» og «dispose», 
og har et system for automatisk generering av 
«overlays» som gjør at du kan lage programmer 
mange ganger større enn det er plass til i 
maskinen på en gang. 
Versjon med norske menyer og feilmeldinger er 
også tilgjengelig. Vennligst gi spesiell beskjed ved 
bestilling dersom denne ønskes i steden for 
internasjonal versjon. Norsk manual kan leveres, 
mot tillegg i prisen. 


3) Eu klingsverktøy 
Turbo Toolbox. 
10. 


Borland International. 
IKO. 


Engelsk manual på om lag 100 sider med detaljert 
forklaring av de enkelte rutiner. Kildeteksten til 
samtlige subrutiner er på disketten. 

Dette verktøyskrinet består av tre separate hjelpe- 
systemer. 

Turbo-Access er et komplett bibliotek av 
subrutiner for indeks-sekvensielle filer med 
B+trær i Turbo-Pascal. Med dette biblioteket kan 
du skrive dine egne database-program med raskt 
direkte-aksess til individuelle poster. Biblioteket 
inneholder verktøy for å opprette og vedlikeholde 
ISAM datafiler, samt verktøy for søking, innsetting 
og sletting av data i filen. 

Turbo-Sort er et tilsvarende bibliotek for rask 
sortering av store (disk-baserte) datafiler, med opp 
til 32767 poster. Turbo-Sort bruker C.A.R. Hoares 
Quicksort-algoritme, og vil sortere data av hvilken 
som helst type, og som Turbo-Access kan du 
bruke biblioteket som deler av egne program. 

Turbo Toolbox inneholder også GINST. 
GINST er en applikasjonsgenerator som genererer 
generelle termial-installasjonsprogram som du 
kan distribuere med dine egne program. 

Må brukes sammen med Turbo-Pascal, som selges 
separat. 


JG Tutor 


ali International. 

TIKO. 

Engelsk manual på om lag 200 sider med detaljert 
forklaring av de enkelte rutiner. Kildeteksten til 
samtlige subrutiner er på disketten. 

Turbo Tutor er en diskett med ferdig kildetekst til 
et vell av eksempler som viser hvordan brukeren 

best kan utnytte de mange mekanismene som er 
innebygd i Turbo-Pascal. Systemet begynner med 
Pascal for absolutt begynnere, og avslutter med å 
vise hvordan du kan bruke de mange avanserte 
utvidelsene bygget inn i Turbo-Pascal. 


Assembler plus Tools. 
Digital Research. 
TIKO. 


To store manualer på engelsk: «Programmer's 
Utilities Guide» og «Symbolic Instruction 
Debugger Instruction Manual». 

Dette er en komplett pakkeløsning for den som 
ønsker å bruke Tiki-100 til assembler program- 


mering i 8080-kode for CP/M kompatible program. 


Både den ASM-kompatible macro assembler 
MAC, og RMAC for relokerbar kode er inkludert. 
Dessuten følger det med relokerende linker som 
også klarer å linke assembly-rutiner sammen 

med separatkompilerte rutiner fra de fleste av 
D.R:s høynivåspråk. Et kryssreferanse-program, 
og et program for å lage subrutine bibliotek, følger 
også med, i tillegg til et utvalg ferdige bibliotek- 
filer. Pakken kompletteres av en symbolsk 
debugger. 


Macro-80. 
MicroSoft. 
TIKO 


Engelsk manual. 

Macro-80 (M80) er markedets mest fleksible 
macro-assembler. Den kan lese både Intel (8080) 
og Zilog (Z80) mnemonics, og genererer både 
8080 og Z80 objektkode. M80 genererer relokerbar 
kode, har kraftige macro-funksjoner, og leveres. 
komplett med relokerende linker og verktøy for å 
adninistrere egne separat-assemblerte bibliotek. 
Den er kompatibel med AC80 fra Tiki-Data, og 
MicroSoft Fortran, MicroSoft Cobol, MicroSoft 
Pascal og Pascal MT+-. 


LAPP. 

1.0. 

Tiki-Data/G. Hannemyr. 

TIKO. 

LAPP.COM. 

Norsk manual. 

LAPP er et program som tillater brukere å 
redigere logiske blokker på TIKO-filer for å lappe 
(patche) individuelle byte på denne. I første rekke 
er det egnet for lapping av installasjons- 
parametere ved tilpassing av diverse program til 
Tiki, men det kan også brukes til å undersøke 
hvordan filer som ikke er tekstfiler virkelig ser ut. 
LAPP kan håndtere filer på opp til 8 Mbyte, er 
skjermorientert, og har funksjoner for gjennom- 
gående søking og erstatting. 

4) Programredaktører 

PS (Paperless Scratchpad). 

Egil Kvaleberg. 

TIKO. 

Manual på engelsk. 

PS er et skjermorientert redigeringsprogram for 
programtekster. PS har også ombrekkingsfunk- 
sjoner som sammen med formateringsprogram 
som RUNOFF eller PROSE gjør det velegnet til 
tekstbehandling. 

PS er i første rekke ment som et verktøy for 
programmerere. Det har en rekke av de funksjoner 
som gjør programutvikling lettere, som f.eks. 
versjonskontroll, blokkmanipulering, automatisk 
indentering for strukturert programmering og 
sortering. PS kan brukes sammen med de fleste 
programmeringsspråk, f.eks. kan man be om auto- 
matisk linje-nummerering for BASIC, tabulatorer 
kan settes både for FORTRAN hullkort-bilder, og 
for Simula-type innrykking; og søke-funksjonen 
kan stilles med en bryter til å skille mellom store 
og små bokstaver (som i C), eller betrakte dem 
som identiske (som man ønsker det i Pascal): 

PS er enkelt å bruke, med de mest brukte 
kommandoene tilgjengelig ved et tastetrykk. 


5) Datanett og kommunikasjon 

TDV. 

Tiki-Data/Ingar Rune Steinsland. 

TIKO. 

TDV.COM 

TDVDEECOM 

TDV.DOC 

TDV.DOC fil på disketten. 

TDV er et program som tillater deg å bruke Tiki- 
100 som en termianl mot en stor datamaskin fra 
IBM, NORD, DEC eller andre. Du kan enten koble 
Tiki til som en vanlig terminal via en av de 
serielle utgangene, eller du kan koble deg på et 
modem og bruke oppringte linjer mot stor- 
maskinen. Et eget konfigureringsprogram, 
TDVDEEF, gjør det enkelt for brukeren å sette 
baudrate og de andre modemparameterne. 

TDV har også en begrenset mulighet til å 
spare transaksjonene mot stormaskinen på fil. Alle 
transaksjoner blir spart i hurtiglageret i ett 322 K 
stort buffer, og du har mulighet til å skrive inn- 
holdet av dette bufferet på en fil. Du kan også over- 
føre data fra en fil på Tiki-100 til stormaskinen, 
ved å be TDV hente/lese fra en fil i steden for 
tastaturet. 

TDV venter at inngang og utgang har samme 
baudrate. TDV følger gratis med system-disketten. 


Turbo-Saft. 

Erik Thorsen. 
TIKO. 

Manual på norsk. 

Turbo-Saft er et program som tillater deg å over- 
føre filer over telefonnettet mellom Tiki-100 og en 
stor datamaskin. I tillegg til Turbo-Saft må pro- 
grammet «Saft» finnes på stormaskinen. «Saft» er 
en ganske utbredt filoverføringsprotokoll som 
allerede finnes på de fleste stormaskiner fra IBM, 
NORD, CDC, DEC og andre. Dersom du er i tvil 
om «Saft» finnes på maskinen du ønsker å kom- 
munisere med, bør du først ta kontakt med 
system-sjefen ansvarlig for denne. 

Turbo-Saft er i tillegg til et filoverførings- 
program, en kraftig terminalemulator. Med Turbo- 
Saft kan du via modem bruke Tiki-100 som 
skjermterminal mot en stor datamaskin. Denne 
terminal-emulatoren får bl.a. Tiki-100 til å oppføre 
seg som en TDV 2115 Notis-terminal med riktige 
page og funksjonstaster mot Nordmaskiner. 
Modem. 


COMNET-L 

Tiki-Data/ComputerNet. 

TIKO. 

Norsk manual. 

COMNET-1 gjør det mulig å koble opp til 16 Tiki- 
100 maskiner opp mot en felles ressurs (hoved- 
maskin) via en multiplekserboks. Nettet har kom- 
mandoer for å overføre filer mellom nett- 
maskinene og hovedmaskin, slik at disse kan 
lagres, vises på skjerm, eller skrives på skriver. 
Disse kommandoene virker begge veier. F.eks. kan 
man på nettmaskinen liste ut en fil som er lagret 
på hovedmaskinen, og man kan fra hoved- 
maskinen liste ut en fil som er lagret på en av nett- 
maskinene. Også filkatalogen kan leses via nettet. 
Leveres med multiplekserboks for 16 Tiki-100. 
Som hovedmaskinen kan en standard Tiki-100 
benyttes, men denne kan med fordel utbygges med 
harddisk og annet kostbart periferiutstyr som man 
ønsker å dele mellom flere maskiner. 


6) Spesialprogramvare 

Analog og digital I/O. 

Tiki-Data. 

TIKO. 

Les meg fil på disketten. 

Program for å lese data fra analoge innganger på 
a/d tilleggskort. 

Krever at Tiki-100 er utvidet med analog/digital 
tilleggskort. 


KILDE. 
Tiki-Data/Egil Kvaleberg. 
TIKO 


Selvdokumenterende. 
Grafisk subrutine-bibliotek skrevet i Z80- 
maskinkode. 

KILDE er i første rekke beregnet på programvare- 
forfattere som ønsker å utnytte Tiki-100s grafikk 
og lyd fra sine maskinkodeprogram. Pakken kan 
imidlertid også leses som eksempel på hvordan du 
kan utnytte forskjellige maskinvaremekanismer på 
Tiki-100, av folk som er interessert i å finne ut hva 
som skjer på lavt nivå. 


Terminaldrivere for blindeskrift. 


B20 — For skriver BRAILLO-20. 

Veiledning og tilkobling og oppstart. 

To program som gjør det mulig å bruke Tiki-100 
mot periferi-utstyr for blinde. De fleste funksjoner 
som finnes på en vanlig Tiki-terminal er ivaretatt, 
inklusive cursor-kontroll. 

Må brukes mot MBT-80 og/eller BRAILLO-20. 

utviklet for operativsystemet CP/M, er den det rimeligste 
alternativet for den som har bruk for en mikrodata- 
maskin til sitt arbeid. Det finnes mer enn tusen yrkes- 
orienterte programpakker som kan brukes på Tiki-100, 
fra regnskap og lønn, og til program for produksjons- 


styring og lagerstyring. For spesielle anvendelser bør du ta kontakt med en 
forhandler som spesialiserer seg på denne type programvare. De program- 
pakker vi har valgt ut for denne avdelingen av programkatalogen er mer 

1) Tekstbehandlingsverktøy 

FIX. 

12. 

Tiki-Data/Gisle Hannemyr. 

TIKO. 

FIX.COM. 

Norsk manual. 

FIX gjør hva som helst om til standard TIKO 
tekstfiler. Den vanligste bruken er å «vaske» bort 
spesialtegn fra WordStar-tekster for å få tekstfiler 
som lar seg «TYPE» på skjermen, men et utvalg av 
opsjoner gjør det mulig å ekspandere tabulatorer 
til rett antall mellomrom, og «vaske» ut tekst fra 
binærfiler, og å normalisere filer overført over 
datanett som har andre konvensjoner for linjeslutt 
enn Tiki-100. 


12. 

Tiki-Data/Gisle Hannemyr. 

TIKO. 

LIX.COM. 

Norsk manual. 

LIX er et program som måler og veier tekster. I til- 
legg til å telle antall tegn, linjer og setninger, vil 
LIX forsøke å analysere teksten med sikte på å si 
noe om lesbarheten av den. 


SMX. 

12. 

Tiki-Data/Gisle Hannemyr. 

TIKO. 

SMX.COM. 

Norsk manual. 

SMX gjør det motsatte av hva FIX gjør. Det over- 
setter standard TIKO tekstfiler til WordStars 
dokumentformat med myke linjeskift 0.1. Dersom 
du f.eks. ønsker å overføre dine BRUM-tekster til 
WordsStar, vil SMX spare deg mye arbeid med 
linjeombrekking. 


2) Regneark 
Super Calc*. 

V.1.2, september 1983. 
Sorcim. 


SIDE 15 


PROFESJONELLE ANVENDELSER 


Operativsystem: 
Dokumentasjon: 


Beskrivelse: 


Navn: 
Produsent: 


Operativsystem: 
Dokumentasjon: 


Beskrivelse: 


Navn: 
Produsent: 


Operativsystem: 
Dokumentasjon: 


Beskrivelse: 


TIKI PROGRAMVAREKATALOG 


TIKO. 
I tillegg til en grundig «User's Guide & Reference 
Manual» medfølger et hefte som setter deg i stand 
til å begynne å bruke pakken i løpet av få minutter: 
«10 minutes to SuperCalc*» og dokumentasjon av 
filformat-konverteringsprogrammet SDI («Data 
File Conversion Program»); samt et hefte som gir 
en EO kommandooversikt: «SuperCalc* Answer 

», 
SuperCalc* er en videreføring av SuperCalc, et av 
verdens mest populære regneark. Programmet er 
et godt verktøy for ledere av små og store bedrifter 
og andre, som har bruk for å bearbeide og fatte 
avgjørelser basert på store mengder numerisk 
informasjon. SuperCalc* har 63 kolonner og 254 
rader som gir 16002 felter å arbeide med. 
Kommandoene er tilgjengelige ved et tastetrykk. 
Programmet leveres ferdig tilpasset Tiki-100. 


3) Dataregistrering 

FOSS (Fil-Orientert Statistikk-System). 

Statens Institutt for Alkoholforskning. 

TIKO. 

Norsk manual. 

FOSS er en samling av verktøy for å lagre og 
bearbeide data. Det er spesiellt godt egnet til bruk i 
forbindelse med intervju- og spørreskjema- 
undersøkelser. I tillegg til forskjellige former for 
statistiske analyser kan FOSS brukes til fil- 
operasjoner, så som splitting, spleising 
(konkatenering), sortering og operasjoner mellom 
datafiler på flere nivåer. 


4) 4. generasjons-språk. 

Vista. 

NorSoft A/S. 

TIKO. 

Norsk manual. 

Vista er en moderne applikasjonsgenerator for å 
lage databaser med egne behandlingsregler, 
skjermhåndtering og rapportgenerator. Vista er et 
profesjonellt informasjonssystem med et utall 
administrative og tekniske anvendelser. 
Programmet kan registrere og lagre alle slags opp- 
lysninger og gjøre informasjonen tilgjengelig via 
forskjellige søkesystem. Vista kan brukes både 
som et enkelt arkivsystem, og som en komplisert 
database. Ved hjelp av et eget språk, VPL (Vista 
Programming Language) kan man skreddersy 
applikasjoner til eget behov. Vista er et verktøy for 
alle som trenger å bearbeide store mengder 
informasjon på en enkel måte. Vista finnes i to 
versjoner, en diskettutgave for databaser opp til 
200K, og en for store databaser på harddisk. 
Bortsett fra størrelsen på databasen, har begge 
utgavene den samme funksjonaliteten. 

Datamaskiner har etterhvert blitt et vanlig inventar i de 
tusen hjem, der de brukes til tekstbehandling, til person- 
lig regnskap, og til å holde styr på alt fra platesamlinger 
til oppskrifter. De programpakkene som er oppført i 
denne delen av katalogen er laget spesielt for personlig 
bruk. Både program og dokumentasjon er på norsk, og 
de er enkle og oversiktlige i bruk. 


1) Tekstbehandlingsverktøy 


BRUM. 
V.2.0. 
Tiki-Data/Haakon Wiig. 
TIKO. 
BRUM — Sideorientert tekstbehandler. 
BRUMED  - BRUM for sekvensiell tekst. 
BRUMSIDE - Sideombrekking og kopiering. 
BRUMBREV - Utskrift av standardbrev. 
BRUMVELG - Konfigurasjonsprogram. 
TILBRUM - BRUMMED-format — 
BRUM-format 
FRABRUM - BRUM-format - 
BRUMED-format. 
Norsk manual på 31 sider, samt et sett med tekster 
på disketten som tar brukeren steg for steg gjen- 
nom redigering og ombrekking med BRUM. Med 
på disketten følger også eksempler på forretnings- 
brev, foreningsavis og standardbrev. Disse 
tekstene viser bl.a. hvordan man utnytter de mulig- 
hetene til tekstformatering som BRUM tilbyr. 
Dessuten kan man separat kjøpe boka «Tekst- 
behandling - BRUM» (Capplenes forlag), som gir 
en grundig opplæring i tekstbehandling, først og 
fremst med henblikk på BRUM. 
BRUM er utviklet spesielt for å ivareta tekst- 
behandlingsoppgavene i hjemmet. Det er derfor 
meningen at det skal være svært enkelt å lære og 
bruke. BRUM er skrevet for Tiki-100, og utnytter 
derfor maskinens skjerm og tastatur fullt ut. Det 
virker både på 80 og 40 kolonners skjerm. 


2) Regneark 

Tiki-Kalk. 

VAL: 

Tiki-Data/Egil Kvaleberg. 

TIKO. 

Norsk manual. 

Et elektronisk regneark som kan vise opptil 

160 x 40 tall på skjermen på en gang. Regnearket 
kan bestå av 29 kolonner og 100 linjer, og har 9 
siffers nøyaktighet innenfor området +/-(5.9*10-3%, 
3.4+107%), Tiki-Kalk har en mengde funksjoner som 
er lett tilgjengelige via Tiki-100s funksjonstaster. I 
Tiki-Kalk kan man splitte skjermen, slik at flere 
deler av regnearket kan være synlig samtidig. Felt- 
bredde og antall desimaltegn kan endres av 
brukeren. Felter kan kopieres, beskyttes mot 
endringer, og du kan skrive ut hele eller deler av 
arket på papir. Programmet tillater brukerne å 

definere kompliserte regneregler mellom feltene 
på en enkel måte, og tilbyr dessuten funksjoner 
(f.eks. gjennomsnitt) som arbeider med lister av 
felter. Både kommersielle og vitenskapelige funk- 
sjoner er definert, og det finnes dessuten logiske 
operasjoner som IF ..THEN ..ELSE, som gjør at 
man kan lage avanserte finansielle modeller. 


Dataregistrering 

TIKI-BAS. 

Tiki-Data. 

TIKO. 

Norsk manual. 

Dette arkivsystemet er menydrevet med oversikt- 
lige skjermbilder, og er derfor svært enkelt å lære å 
bruke. TIKI-BAS gir brukere anledning til å 
konstruere egne skjema for registrering av data. 
Denne databasen kan siden redigeres, søkes og 
sorteres, både alfabetisk og numerisk. TIKI-BAS 
er spesielt godt egnet til anvendelser som 
kundearkiv og adresselister. I hjemmet kan TIKI- 
BAS f.eks. brukes til å holde orden på private arkiv 
og samlinger. TIKI-BAS har en filstruktur for 
direkte inngang («random access»), hurtige søke- 
rutiner. Det leveres med hjelpemidler for å 
utveksle data med andre arkivprogram, som 
DataStar og dBase II. 

UNDERHOLDNING 


Tiki-100 kan også brukes til spill og lek. Utvalget av spill 
inkluderer selvsagt slike klassikere som sjakk, med brett 
og brikker gjengitt på skjermen ved hjelp av Tikis 
grafikk, raske «arkade»-spill som Pyton, og tekst-eventyr 
som StarCross. 

Datamaskinen. 


1) Spill 

Bondesjakk. 

1.0. 

Otto Milvang. 

TIKO. 

BSJAKK. 

Bondesjakk eller go-muko er en «uslåelig» utgave 


av det klassiske spillet der det gjelder å få fem på 
rad på et rutenett. 


Nemesis. 
Supersoft. 
TIKO 


Veiledning på engelsk 

Nemesis er en utgave for Tiki-100 av brettspillet 
«Dungeons and Dragons». Du vandrer rundt i en 
mørk kjeller, finner skatter og slåss med uhyrer. Jo 
lenger ned i kjelleren du kommer, jo mer utvikler 
den skikkelsen du styrer seg — den blir kjent med 
Nemesis magiske runer, og blir visere og mer 
våpenfør. Ett funn for alle som liker rollespill av 
typen «Dungeons and Dragons». 


StarCross. 

InfoCom. 

TIKO. 

Stjernekart og veiledning på engelsk. 

StarCross er et eksempel på en ny form for 
litteratur som bare er mulig på en datamaskin. 
Denne type litteratur kalles ofte for «interaktive 
romaner». De er interaktive fordi du, leseren, er 
aktivt med i handlingen mens du leser historien. 

Hvordan virker det? Datamaskinen forteller 
en historie, som du leser fra skjermen. På hvert 
eneste sted hvor en viktig avgjørelse skal taes, er 
valget opp til deg. Du taster inn hva som skal sies 
og gjøres. Handlingen i resten av romanen blir så 
en logisk konsekvens av dine valg. 

Fordi både maskinens dialog og dine svar skal 
skrives på vanlig engelsk, er programmet en 
morsom måte å få praktisert dette språket på. 

InfoCom er anerkjent som den gruppe som har 
utviklet denne litterære genren til det høyeste nivå. 
Historien er velskreven, underholdende, av og til 
morsom. 

Problemene som skal løses er såpass vanskelige, 
å dette spillet passer best for voksne og eldre 
arn. 

TIKO. 

PYTON.COM 

Selvdokumenterende. 

Et raskt og morsomt spill hvor du med piltastene 
styrer en «orm» rundt skjermen. Det gjelder å ikke 
treffe kanten eller halen din! 


Selvdokumenterende. 
Du spiller sjakk mot datamaskinen. Brett og 
brikker vises på skjermen i Tikis fargegrafikk. 


Ordspill. 

10. 

Tiki-Data/Gisle Hannemyr. 

TIKO. 

ORDSPILL.COM - Hovedprogram. 
ORDLISTE.COM - For å lage egne oppgaver. 
STANDARD.ORD - Standard ordliste. 
ENGELSK.ORD - Ordliste for glosetest. 
AARSTALL.ORD - Historie-prøve. 
Selvdokumenterende. 

Seks spill som i første rekke er ment å oppøve 
vokabular og rettskriving, men kan også brukes i 
andre fag, som språkfag og historie. Med i pakken 
følger også verktøy som hjelper læreren til å lage 
egne oppgaver. 

BEE helst brukes på maskin med fargegrafikk og 
lyd. 


Tegneprogram 


BED. 

10. 

Tiki-Data/Jan Vehusheia. 

TIKO. 

BED.COM. 

Norsk manual. 

BED er et program for frihåndstegning som tillater 
brukeren å utnytte fullt ut den oppløsning og de 
fargevalg TIKI-grafikken kan gi. Det kan males 
mer enkel strek, eller med pensler av varierende 
bredde. 

